En 74-årig dame blev onsdag eftermiddag udsat for tyveri i høj fart.

Kvinden kørte på cykel ad Bispensgade, da hun blev overhalet af gerningsmanden. Ved samme lejlighed snuppede han kvindens indkøbsnet fra hendes cykelkurv. Både tasken og kvindens pung er fundet igen, men uden de 1000 kroner der var at finde deri. Det oplyser Nordjyllands Politi i døgnrapporten. Politiet har endnu ikke fundet gerningsmanden, der bekrives som 17-20 år gammel, 170 cm høj og kraftig af bygning. Han bar en lyserød hættetrøje og sorte bukser. Manden kørte på en rød mountainbike og er kronraget.